 Prince Al Hussein ambaye ni makamu wa rais wa Fifa aliwasili na ujumbe wake mapema juzi kabla ya kufanya mazungumzo na Malinzi jioni kwenye Hoteli ya Kilimanjaro Kempsinki (Hyatt) Dar es Salaam.Prince Al Hussein ambaye ni Mwenyekiti wa Chama cha soka cha Jordan ni miongoni mwa wanaowania nafasi ya rais wa Fifa katika uchaguzi unaotarajiwa kufanyika Mei mwaka huu.Mwingine anayewania nafasi hiyo ni mchezaji wa zamani wa Ureno, Luis Figo na rais wa sasa wa Fifa, Sepp Blatter.Taarifa ya TFF kwa vyombo vya habari jana ilisema, mazungumzo hayo zaidi yaligusia maeneo kadhaa ya ushirikiano kati ya TFF na Chama cha soka cha Jordan hasa katika maeneo ya maendeleo ya mpira wa vijana, makocha na waamuzi.Prince Al Hussein amefanya ziara hiyo ikiwa ni siku chache baada ya Malinzi kuweka wazi kwamba atakwenda kwenye uchaguzi wa Fifa kumchagua Blatter kama walivyokubaliana na nchi nyingine wanachama wa Shirikisho la soka Afrika (CAF).